Lady Gaga

Stefani Joanne Angelina Germanotta (e lindur më 28 mars 1986), e njohur në fushën profesionale si Lady Gaga, është një këngëtare, kompozitore dhe aktore amerikane. Ajo performonte fillimisht në teatër, luante në shfaqet e shkollës së saj, dhe studionte në CAP21 përmes Tisch School of the Arts të NYU, para se ta linte shkollën për të ndjekur karrierën muzikore. Pas largimit nga një grup rock dhe prishjes së një kontrate me Def Jam Recordings, Gaga punoi si një kantautore për Sony dhe ATV Music Publishing. Prej andej, artisti diskografik Akon vuri re aftësitë e saj zanore dhe e ndihmoi të nënshkruante një marrëveshje të përbashkët me Interscope Records dhe me KonLive Distribution.

Albumi i saj debutues The Fame (2008) ishte një sukses kritik dhe komercial që prodhoi hite si "Just Dance" dhe "Poker Face". EP-ja pasardhëse, The Fame Monster (2009) pati pritshmëri të ngjashme dhe këngët e veçuara "Bad Romance", "Telephone" me Beyoncé, dhe "Alejandro" u kthyen në suksese. Albumi i saj i dytë Born This Way u publikua në 2011 dhe arriti majat e klasifikimeve në disa vende, duke përfshirë SHBA, ku u shiti pothuajse një milion kopje në javën e parë. Kënga e veçuar nga ky album, "Born This Way" arriti gjithashtu majat e klasifikimeve. Albumi i tretë Artpop u publikua në 2013 bashkë me këngën "Applause" dhe u arritën pozicione të larta në klasifikime. Në 2014, Gaga publikoi albumin jazz në bashkëpunim me Tony Benett me titullin Cheek to Cheek, i cili u bë albumi i saj i tretë i njëpasnjëshëm që arrin numrin një në SHBA. Në 2016 ajo fiton një Golden Globe Award për rolin ne American Horror Story: Hotel. Gaga arriti të jetë e vetmja femër e viteve 2010 në SHBA që të ketë katër albume në majat e klasifikimeve, kur albumi i saj i pestë Joanne (2016) arriti numrin një.

Me shitje ndërkombëtare të albumeve prej 27 milion kopje dhe këngësh të veçuara prej 146 milion kopje, sa i përket vitit 2016, Gaga konsiderohet si një nga artistët me më shumë shitje. Arritjet e saj përfshijnë dymbëdhjetë Guinness World Records, tre Brit Awards dhe 12 çmime Grammy. Ajo njihet për punën e saj filantropike dhe është një aktiviste sociale, duke përfshirë këtu mbrojtjen e të drejtave të LGBT-së dhe të organizatës së saj jo-fitimprurëse, Fondacioni Born This Way, i cili fokusohet në fuqizimin e rinisë dhe luftën kundër bullizmit.

Diskografia
 Studio albume 
 The Fame (2008)
 The Fame Monster (2009)
 Born This Way (2011)
 Artpop (2013)
 Cheek to Cheek (2014)
 Joanne (2016)
 Chromatica (2020)
 Love for Sale (2021)
 Harlequin (2024)

 EP 
 The Cherrytree Sessions (2009)
 Hitmixes (2009)
 The Fame Monster (2009)
 A Very Gaga Holiday (2011)

Albume të tjera
 The Remix (2010)
 The Singles (2010)
 Born This Way: The Remix (2011)

Filmografia
 The Zen of Bennett (2012)
 Katy Perry: Part of Me (2012)
 Machette Kills (2013)
 Muppets Most Wanted (2014)
 Sin City: A Dame to Kill For (2014)
 Jeremy Scott: The People's Designer (2015)

 [...]

 Shtëpia e Gucci (2021)

Kategoria:Lindje 1986
Kategoria:Fitues të Grammy Award
Kategoria:Lady Gaga
Kategoria:Njerëz që jetojnë